Λολλία Σατουρνίνα

Η **Λολλία Σατουρνίνα**, λατιν.: Lollia Saturnina (π. 10-41)  ήταν Ρωμαία ευγενής, που έζησε στη Ρωμαϊκή Αυτοκρατορία τον 1ο αι. Ήταν αδελφή της Ρωμαίας Aυτοκράτειρας Λoλλίας Παυλίνας  και ερωμένη του Ρωμαίου Αυτοκράτορα Καλιγούλα. 

## Καταγωγή και πρώιμη ζωή
Η Λ. Σατουρνίνα ήταν μέλος του πληβειακού γένους των Λολλίων. Η Σατουρνίνα ήταν η πρώτη κόρη του Μάρκου Λολλίου και της Βολουσίας Σατουρνίνας, ενώ η μικρότερη αδελφή της ήταν η Λολλία Παυλίνα. 

Ο πατέρας της, Μάρκος Λόλλιος, ήταν γιος του υπάτου και στρατιωτικού αξιωματικού Μάρκου Λολλίου  και της συζύγου του Βαλερίας.  Η Βαλερία ήταν μία από τις κόρες του λογοτεχνικού προστάτη και υπάτου Mάρκου Βαλερίου Μεσάλλα Κορβίνου και αδελφή των Ρωμαίων συγκλητικών Mάρκου Βαλερίου Μεσάλλα Μεσαλλίνου και Mάρκου Αυρηλίου Κόττα Μαξίμου Μεσαλίνου.  Ο Πόπλιος Λόλλιος Μάξιμος μπορεί να ήταν ο εκ πατρός θείος της, ή να ήταν στενός συγγενής του εκ πατρός παππού της.  Το επίθετο (cognomen) *Σατουρνίνα*, κληρονόμησε από την καταγωγή τής οικογένειας τής μητέρας της.

Η μητέρα της, Βολουσία Σατουρνίνα, καταγόταν από ένα αρχαίο και διακεκριμένο γένος συγκλητικών. Ο Τάκιτος δηλώνει, ότι αυτό ποτέ δεν ανέβηκε πιο επάνω από την πραιτωρία.  Ήταν κόρη της Νονίας Πόλλας και του Λεύκιου Βολούσιου Σατουρνίνου, που ήταν γιος του επάρχου Κόιντου Βολούσιου και της συζύγου του Κλαυδίας. Η Κλαυδία ήταν κόρη τού αξιωματικού τού Πομπήιου, Τιβέριου Κλαύδιου Νέρωνα, και αδελφή του πραίτορα, Τιβέριου Κλαύδιου Νέρωνα,  καθώς η Βολουσία Σατουρνίνα ήταν κόρη τού εξαδέλφου τού Ρωμαίου Αυτοκράτορα Τιβέριου και τού αδελφού του, στρατηγού Νέρωνα Κλαύδιου Δρούσου. Ο αδελφός τής Βολουσίας Σατουρνίνας ήταν ο ύπατος Λεύκιος Βολούσιος Σατουρνίνος.  Η Σατουρνίνα γεννήθηκε και μεγάλωσε στη Ρώμη. Ήταν μία όμορφη γυναίκα,  η οποία ήταν μία από τους κληρονόμους τού πλούτου τού παππού της, Μάρκου Λολλίου. 

## Οικογένεια και ο Καλιγούλας
Ο Σατουρνίνα παντρεύτηκε τον Δέκιμο Βαλέριο Ασιατικό, ο οποίος υπηρέτησε ως ύπατος το 35  και ήταν ένας πλούσιος, εξέχων Ρωμαίος συγκλητικός.  Ο Ασιατικός ήταν αλλοβρογικής καταγωγής από τη Ναρβωνική Γαλατία, και ήταν ο πρώτος Ρωμαίος συγκλητικός από αυτό το μέρος.  Η Σατουρνίνα με τον Aσιατικό είχαν έναν γιο, που ονομαζόταν Δέκιμος Βαλέριος Ασιατικός.  Υπάρχει πιθανότητα να έχουν αποκτήσει και άλλα παιδιά.

Γύρω στο 39, έξι μήνες αφότου ο Καλιγούλας χώρισε με την αδελφή της Λολλία Παυλίνα, η Σατουρνίνα έγινε ερωμένη τού Καλιγούλα. Ο Καλιγούλας συζήτησε τη σχέση τους παρουσία τού συζύγου της Ασιατικού, κάτι που έκανε τον Ασιατικό να μισήσει τον Καλιγούλα.  Ο Aσιατικός αργότερα έγινε ύποπτος για τη δολοφονία του Καλιγούλα.

Ο απελεύθερος Μάρκος Λόλλιος Φίλιππος, ο οποίος δάνεισε μεγάλα χρηματικά ποσά σε διάφορα μέλη του γένους των Σουλπικίων, μπορεί να ήταν ένας από τους απελεύθερους της Σατουρνίνας. 

## Επιγραφικά στοιχεία
Παρακάτω είναι η μόνη λατινική επιγραφή που αναφέρει άμεσα τη Σατουρνίνα· αναφέρει επίσης έναν απελεύθερο, τον Μάρκο Λόλλιο Πρίγκιπα, και δύο απελεύθερες, τη Λολλία Ουρβάνα και τη Λολλία Μήθη. 

: D(is) m(anibus) s(anctum)|M(arco) Lollio Saturninae l(iberto)|Principi amico fidissimo|
: qui vixit annis LVIII et|Lollia Saturninae l(ibertae)|Urbanae contubernal(i) eius [et]|
: Lolliae Saturninae lib(ertae)|Methes sorori eius Lollia|C(aii) l(iberta) Galatea paren-
: tib(us) carislsmis fecit permissu Urlsionis contuberanal(is) mei (CIL VI 21473a).

## Πηγές
* Σενέκας ο νεότερος, De Constantia sapientis
* Τάκιτος, Τα Χρονικά της Αυτοκρατορικής Ρώμης
* Οράτιος - Επιμέλεια OAW Dilke, Οράτιος: Επιστολές Βιβλίο Ι, Taylor & Francis
* G. Highet, Η Κλασική Παράδοση: Ελληνικές και Ρωμαϊκές Επιρροές στη Δυτική Λογοτεχνία, Oxford University Press, 1949
* G. Rickman, Ρωμαϊκές Σιτοβολώνες και Αποθήκες, Αρχείο CUP, 1971
* TP Wiseman, Μιλώντας με τον Βίργιλιο: Μια ποικιλία, University of Exeter Press, 1992
* SJ Harrison, Τιμή στον Οράτιο: Ένας εορτασμός της επετείου των δύο χιλιάδων ετών, Oxford University Press, 1995
* The Roman World: Gallia Narbonensis's Urbs of Vienna
* Λίγη ιστορία - Lollia Saturnina 
* Lollius από τον DC O'Driscoll
* Genealogy of Volusius Saturninus από τον DC O'Driscoll
* Το άρθρο του Marcus Lollius στο Livius.org 
* Romeins Imperium – Lucius Quintus Volusius Saturninus μεταφρασμένο από τα ολλανδικά στα αγγλικά
* Romeins Imperium – Lollia Paulina μεταφρασμένο από τα ολλανδικά στα αγγλικά
* Bernard J. Kavanagh, «Lollia Saturnina», *Zeitschrift für Papyrologie und Epigraphik*, 136 (2001), σσ. 229-232

Κατηγορία:Ρωμαίες γυναίκες